sukhrobnurali/uzbek-legal-corpus huggingface dataset:
Oʻzbekiston Respublikasi Uy-joy kommunal xizmat koʻrsatish vazirligi toʻgʻrisidagi nizomga oʻzgartirish va qoʻshimchalar kiritish haqida (Oʻzbekiston Respublikasi Prezidentining “Aholi punktlarini obodonlashtirish sohasida ishlar samaradorligini oshirishga doir qoʻshimcha chora-tadbirlar toʻgʻrisida” 2019-yil 4-iyundagi PQ-4351-son qarori)
(resolution, 2024-04-18)

Oʻzbekiston Respublikasi Prezidentining “Aholi punktlarini obodonlashtirish sohasida ishlar samaradorligini oshirishga doir qoʻshimcha chora-tadbirlar toʻgʻrisida” 2019-yil 4-iyundagi PQ-4351-son qaroriga muvofiq Vazirlir Mahkamasi qaror qiladi: 1. Vazirlar Mahkamasining 2017-yil 2-iyundagi 340-son qarori (Oʻzbekiston Respublikasi QT, 6-son, 87-modda) bilan tasdiqlangan Oʻzbekiston Respublikasi Uy-joy kommunal xizmat koʻrsatish vazirligi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Uy-joy kommunal xizmat koʻrsatish vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi uy-joy kommunal xizmat koʻrsatish vaziri M.X. Saliyev zimmasiga yuklansin. 1. 9-bandda: quyidagi mazmundagi oltinchi xatboshi qoʻshilsin: “hududlarni obodonlashtirish sohasidagi muammolarni oʻrganish va metodologik taʼminlash”; oltinchi–toʻqqizinchi xatboshilar tegishli ravishda yettinchi–oʻn birinchi xatboshilar deb hisoblansin. 2. 10-bandga quyidagi mazmundagi “i” kichik band qoʻshilsin: “i) hududlarni obodonlashtirish sohasidagi muammolarni oʻrganish va metodologik taʼminlash sohasida: hududlarni obodonlashtirish sohasidagi muammolarni oʻrganadi va umumlashtiradi hamda ularni normativ tartibga solish boʻyicha takliflar kiritadi; “Obod hudud” tizimini (elektron onlayn-maydoncha) ishlab chiqadi, joriy etadi va axborot bilan taʼminlashni amalga oshiradi; davlat mablagʻlaridan foydalanish samaradorligini va koʻrsatiladigan xizmatlar sifatini oshirishga qaratilgan davlat-xususiy sheriklik mexanizmlarini obodonlashtirish sohasiga bosqichma-bosqich joriy etish boʻyicha takliflar kiritadi”.
Xalqaro shartnomani tasdiqlash toʻgʻrisida
(resolution, 2019-12-09)

1. 2006-yil 28-noyabr kuni Minsk shahrida Mustaqil Davlatlar Hamdoʻstligi davlatlari rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining gumanitar hamkorlik boʻyicha kengashi toʻgʻrisidagi bitim tasdiqlansin. 2. Oʻzbekiston Respublikasi Madaniyat vazirligi yuqorida koʻrsatilgan xalqaro shartnomani amalga oshirish yuzasidan masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ haqidagi tegishli bildirishnomani depozitariyga yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasining majburiyatlari bajarilishi ustidan oʻrnatilgan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xalqaro shartnomaga qoʻshilish toʻgʻrisida
(resolution, 2019-12-09)

1. 2008-yil 10-oktabr kuni Bishkek shahrida Mustaqil Davlatlar Hamdoʻstligi davlatlari rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining hududlararo va chegara oldi hamkorligi boʻyicha kengashi toʻgʻrisidagi bitimga qoʻshilinsin. 2. Oʻzbekiston Respublikasi Iqtisodiyot va sanoat vazirligi yuqorida koʻrsatilgan xalqaro shartnomani amalga oshirish yuzasidan masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomaga qoʻshilishi hamda uni amalga oshirish uchun masʼul boʻlgan vakolatli organ haqidagi tegishli bildirishnomani depozitariyga yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma Oʻzbekiston Respublikasi uchun kuchga kirganidan keyin Oʻzbekiston Respublikasining majburiyatlari bajarilishi ustidan oʻrnatilgan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
2019-yil uchun Davlat statistika ishlari dasturiga oʻzgartirishlar va qoʻshimcha kiritish toʻgʻrisida
(resolution, 2023-02-27)

Oʻzbekiston Respublikasi Prezidentining “Ish haqi, pensiyalar, stipendiyalar va nafaqalar miqdorini oshirish toʻgʻrisida” 2019-yil 12-iyuldagi PF-5765-son Farmoni hamda Oʻzbekiston Respublikasi Prezidentining “Davlat boshqaruvining ochiqligi va shaffofligini taʼminlash hamda mamlakatning statistika salohiyatini oshirish yuzasidan qoʻshimcha chora­tadbirlar toʻgʻrisida” 2019-yil 9-apreldagi PQ-4273-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2019-yil 5-fevraldagi 91-son qarori bilan tasdiqlangan 2019-yil uchun Davlat statistika ishlari dasturiga ilovaga muvofiq oʻzgartirishlar va qoʻshimcha kiritilsin. 2. Oʻzbekiston Respublikasi Moliya vazirligi ushbu qarorga kiritilgan oʻzgartirishlarga muvofiq 2019-yil uchun Davlat statistika ishlari dasturida nazarda tutilgan davlat statistika ishlarining bajarilishi uchun qoʻshimcha mablagʻlar Oʻzbekiston Respublikasi respublika budjeti mablagʻlari hisobidan ajratilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat statistika qoʻmitasi raisi B.A. Begalov zimmasiga yuklansin. 1. “Statistika ishlarini bajarish qiymati (ming soʻm)” ustunida: a) I boʻlimdagi “61 312 195,4” raqami “74 380 760,2” raqami bilan; 1-kichik boʻlimdagi “5 306 528,4” raqami “6 437 603,7” raqami bilan; 2-kichik boʻlimdagi “9 255 196,8” raqami “11 227 922,4” raqami bilan; 3-kichik boʻlimdagi “14 397 163,6” raqami “17 465 888,6” raqami bilan; 4-kichik boʻlimdagi “5 492 539,2” raqami “6 663 262,3” raqami bilan; 5-kichik boʻlimdagi “3 532 197,3” raqami “4 285 077,7” raqami bilan; 6-kichik boʻlimdagi “3 197 106,6” raqami “3 878 563,1” raqami bilan; 7-kichik boʻlimdagi “3 585 870,0” raqami “4 350 190,6” raqami bilan; 8-kichik boʻlimdagi “5 909 732,7” raqami “7 169 379,7” raqami bilan; 9-kichik boʻlimdagi “6 326 288,3” raqami “7 674 723,3” raqami bilan; 10-kichik boʻlimdagi “4 309 572,5” raqami “5 228 148,8” raqami bilan almashtirilsin; b) II boʻlimdagi “11 879 581,0” raqami “14 411 688,6” raqami bilan almashtirilsin; v) III boʻlimdagi “2 828 949,6” raqami “3 431 934,2” raqami bilan almashtirilsin. 2. “Jami dastur boʻyicha: 76 020 726,0*” soʻzlari “Jami dastur boʻyicha: 92 224 383,0*” soʻzlari bilan almashtirilsin. 3. II boʻlimning 1-kichik boʻlimiga quyidagi mazmundagi 191-pozitsiya qoʻshilsin: “ 191 Davlat organlari va tashkilotlarining ochiq maʼlumotlar toʻplamlari roʻyxatini shakllantirish, yuritish va yangilash hamda tegishli axborotlarning Oʻzbekiston Respublikasi Ochiq maʼlumotlar portalida oʻz vaqtida aks ettirilishi boʻyicha faoliyatini muvofiqlashtirish maxsus dastur boʻyicha yil davomida ”.
Bola huquqlarining kafolatlari yanada kuchaytirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida
(law, 2019-12-06)

“111-modda. Jinoyat protsessining ishtirokchisi boʻlgan bola huquqlarini himoya qilish kafolatlari
Davlat sudga qadar ish yuritishning va sud muhokamasining barcha bosqichlarida bolalarning qonun hujjatlarida belgilangan barcha protsessual huquqlariga rioya etilishi hamda bu huquqlar kafolatlarining taʼminlanishi boʻyicha choralar koʻradi. Bolaga har qanday ruhiy yoki jismoniy taʼsir oʻtkazish, uni koʻrsatmalar berishga yoki aybini tan olishga majburlash taqiqlanadi. Sudga qadar ish yuritish va sud muhokamasi jarayonida bolalarga nisbatan ular qonuniy vakillarining ishtirokisiz amalga oshiriladigan protsessual harakatlarni bajarish taqiqlanadi. Qonun hujjatlarida nazarda tutilgan hollarda voyaga yetmagan shaxsga nisbatan protsessual harakatlar uning katta yoshdagi yaqin qarindoshi, pedagog yoki ushbu shaxsning boshqa qonuniy vakili ishtirokida amalga oshirilishi mumkin. Voyaga yetmagan shaxsning jinoyatlari toʻgʻrisidagi ishlar boʻyicha sudga qadar ish yuritishning va sud muhokamasining barcha bosqichlarida himoyachining ishtirok etishi shart. Bolaning va uning qonuniy vakillarining himoyachidan voz kechishi haqiqiy emas deb hisoblanadi. Qonun hujjatlarida jinoyat protsessining ishtirokchilari boʻlgan bolalar uchun boshqa kafolatlar ham nazarda tutilishi mumkin”. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin; ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining 2018-yil 26-avgustdagi “Oʻzbekiston Respublikasi Prezidenti Administratsiyasini tashkil etish toʻgʻrisida”gi PF-5519-son Farmoniga qoʻshimcha va oʻzgartirish kiritish toʻgʻrisida
(decree, 2024-10-25)

Oʻzbekiston Respublikasi Prezidentining Iqtisodiyot sohalarini rivojlantirish, investitsiya va tashqi savdo siyosatini amalga oshirish masalalari boʻyicha maslahatchisi boʻlinmalari faoliyatini yanada takomillashtirish maqsadida: 1. Oʻzbekiston Respublikasi Prezidentining 2018-yil 26-avgustdagi “Oʻzbekiston Respublikasi Prezidenti Administratsiyasini tashkil etish toʻgʻrisida”gi PF-5519-son Farmoniga qoʻshimcha va oʻzgartirish ilovaga muvofiq kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. 1-ilovaning rus tilidagi matnida: “Sektor razvitiya agropromishlennogo kompleksa 3” blokidan keyin “Sektor mejdunarodnogo ekonomicheskogo sotrudnichestva 3” bloki bilan toʻldirilsin; izohdagi “372” raqami “375” raqami bilan almashtirilsin.
Qimmatli qogʻozlar muomalasining maxsus tartibini oʻrnatish toʻgʻrisida
(order, 2021-07-28)

Oʻzbekiston Respublikasi Prezidentining 2019-yil 24-yanvardagi PQ-4127-son “Oʻzbekiston Respublikasi Kapital bozorini rivojlantirish agentligi faoliyatini tashkil etish toʻgʻrisida”gi va Oʻzbekiston Respublikasi Vazirlar Mahkamasining 2019-yil 7-avgustadi 650-son “Oʻzbekiston Respublikasi Kapital bozorini rivojlantirish agentligi va Oʻzbekiston Respublikasi Kapital bozorini rivojlantirish agentligi huzuridagi Kapital bozorini rivojlantirishga koʻmaklashish jamgʻarmasi toʻgʻrisidagi nizomlarni tasdiqlash haqida”gi qarorlariga muvofiq buyuraman: 1. Shunday tartib oʻrnatilsinki, unga koʻra, qimmatli qogʻozlarning muomalasi, davlat qimmatli qogʻozlari bundan mustasno, faqatgina ularni qonunchilik hujjatlarida belgilangan tartibda joylashtirish tugaganidan soʻng yoʻl qoʻyiladi. 2. Mazkur buyruq kuchga kirgunga qadar chiqarilgan qimmatli qogʻozlarni joylashtirish va ularning muomalasi bilan bogʻliq huquqiy munosabatlarga mazkur buyruq tatbiq etilmaydi. 3. Qimmatli qogʻozlar savdosi tashkilotchilari ikki hafta muddatda oʻzlarining ichki hujjatlarini ushbu buyruqqa muvofiqlashtirsinlar. 4. Mazkur buyruq rasmiy eʼlon qilingan kundan eʼtiboran kuchga kiradi.
Sifat boʻyicha ekspert-auditorlarni attestatsiyadan oʻtkazish tartibi toʻgʻrisidagi nizomga oʻzgartirishlar kiritish toʻgʻrisida
(order, 2019-12-05)

Oʻzbekiston Respublikasi Prezidentining 2018-yil 12-dekabrdagi PQ-4059-son “Texnik jihatdan tartibga solish, standartlashtirish, sertifikatlashtirish va metrologiya tizimlarini yanada rivojlantirish chora-tadbirlari toʻgʻrisida”gi qarori, 2019-yil 10-yanvardagi PF-5624-son “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini yanada takomillashtirish chora-tadbirlari toʻgʻrisida”gi Farmoni hamda Vazirlar Mahkamasining 2019-yil 24-apreldagi 348-son “Oʻzbekiston standartlashtirish, metrologiya va sertifikatlashtirish agentligining faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2017-yil 20-iyundagi 411-son buyrugʻi (roʻyxat raqami 2899, 2017-yil 21-iyul) (Oʻzbekiston Respublikasi qonun hujjatlari toʻplami, 2017-y., 29-son, 718-modda) bilan tasdiqlangan Sifat boʻyicha ekspert-auditorlarni attestatsiyadan oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 7-band quyidagi tahrirda bayon etilsin: “7. Attestatsiya komissiyasi Oʻzbekiston standartlashtirish, metrologiya va sertifikatlashtirish agentligi (bundan buyon matnda Agentlik deb yuritiladi) bosh direktorining buyrugʻiga asosan Agentlik, Texnik jihatdan tartibga solish, standartlashtirish, sertifikatlashtirish va metrologiya sohasidagi qonunchilik talablariga rioya qilinishini taʼminlash departamenti, Respublika sinov va sertifikatlashtirish markazi, “Oʻzbekiston Standartlashtirish, metrologiya va sertifikatlashtirish agentligi huzuridagi Akkreditatsiya markazi” DUK, Oʻzbekiston milliy metrologiya instituti va Standartlashtirish, sertifikatlashtirish va texnik jihatdan tartibga solish ilmiy-tadqiqot institutining mutaxassislari orasidan kamida toʻqqiz aʼzodan iborat tarkibda tuziladi.”. 2. 26-band quyidagi tahrirda bayon etilsin: “26. Apellatsiya komissiyasi attestatsiya komissiyasi tarkibiga kirmagan Agentlik, Respublika sinov va sertifikatlashtirish markazi, Standartlashtirish, sertifikatlashtirish va texnik jihatdan tartibga solish ilmiy-tadqiqot instituti, “Oʻzbekiston Standartlashtirish, metrologiya va sertifikatlashtirish agentligi huzuridagi Akkreditatsiya markazi” DUK va muvofiqlikni baholash organlarining mutaxassislaridan besh kishidan iborat tarkibda tuziladi.”.
Sport turlari boʻyicha yagona sport tasnifi toʻgʻrisidagi nizomning 30-bandiga oʻzgartirish kiritish haqida
(order, 2019-12-03)

Oʻzbekiston Respublikasining “Jismoniy tarbiya va sport toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2018-yil 18-maydagi 369-son “Oʻzbekiston Respublikasi Jismoniy tarbiya va sport vazirligi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Jismoniy tarbiya va sport davlat qoʻmitasining 2017-yil 4-iyuldagi 3-mh-son qarori (roʻyxat raqami 2921, 2017-yil 28-avgust) (Oʻzbekiston Respublikasi qonun hujjatlari toʻplami, 2017-y., 35-son, 935-modda) bilan tasdiqlangan Sport turlari boʻyicha yagona sport tasnifi toʻgʻrisidagi nizomning 30-bandi uchinchi xatboshisi quyidagi tahrirda bayon etilsin: “sport turlari boʻyicha ixtisoslashtirilgan bolalar-oʻsmirlar maktablari, bolalar-oʻsmirlar sport maktablari, Oʻzbekiston Mudofaasiga koʻmaklashuvchi “Vatanparvar” tashkilotining mintaqaviy kengashlari, Oʻzbekiston Respublikasi Mudofaa vazirligining Markaziy harbiy sport klubi sportchilariga ikkinchi va uchinchi sport razryadlari, oʻsmirlar uchun birinchi, ikkinchi va uchinchi sport razryadlari — qatʼiy ravishda ushbu tashkilotlar tomonidan sportchilar trenyerlarining taqdimnomalariga asosan, shuningdek, akademik litseylar, boshlangʻich, oʻrta va oʻrta maxsus professional taʼlim hamda oliy taʼlim muassasalarining sportchilariga birinchi sport razryadi — qatʼiy ravishda Oʻzbekiston talabalar sporti assotsiatsiyasi, ikkinchi va uchinchi sport razryadlari — qatʼiy ravishda Oʻzbekiston talabalar sporti assotsiatsiyasining mintaqaviy boʻlimlari tomonidan sportchilar trenyerlarining taqdimnomalariga asosan;”. 2. Mazkur buyruq Oliy va oʻrta maxsus taʼlim vazirligi hamda Oʻzbekiston talabalar sporti assotsiatsiyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlarini tasdiqlash toʻgʻrisida”gi buyruqqa oʻzgartirish kiritish haqida
(order, 2019-11-29)

Oʻzbekiston Respublikasi Prezidentining 2019-yil 12-iyuldagi PF-5765-son “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi Farmonini bajarish maqsadida buyuraman: 1. Innovatsion rivojlanish vazirining 2018-yil 10-dekabrdagi 442-son buyrugʻi (roʻyxat raqami 3104, 2018-yil 21-dekabr) (Oʻzbekiston Respublikasi qonun hujjatlari toʻplami, 2018-y., 51-son, 985-modda) bilan tasdiqlangan Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlari mazkur buyruqning ilovasiga muvofiq tahrirda bayon etilsin. 2. Ilmiy-tadqiqot muassasalari 2019-yil 1-avgustdan ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining ish haqlarini ularning miqdorlari oʻzgarganligini hisobga olib qayta hisoblab toʻlanishini taʼminlasin. 3. Mazkur buyruq rasmiy eʼlon qilingan kundan eʼtiboran kuchga kiradi. (soʻm) T/r Lavozimlar nomi Bazaviy lavozim maosh miqdorlari 1.08.2019-y.dan boshlab 1. Bosh muhandis 4 029 300 2. Bosh konstruktor, bosh texnolog 3 575 550 3. Etakchi muxandis, yetakchi konstruktor, yetakchi texnolog tegishli faoliyat sohasida kamida 5 yildan koʻp boʻlgan ish staji mavjud boʻlganda 3 049 200 tegishli faoliyat sohasida kamida 2 yildan 5 yilgacha ish staji mavjud boʻlganda 2 867 700 4. Oliy maʼlumotli mutaxassislar (muhandislar, konstruktorlar, texnologlar): tegishli faoliyat sohasida kamida 5 yildan koʻp boʻlgan ish staji mavjud boʻlganda 2 087 250 tegishli faoliyat sohasida kamida 2 yildan 5 yilgacha ish staji mavjud boʻlganda 1 960 200 tegishli faoliyat sohasida 2 yilgacha ish staji mavjud boʻlganda 1 796 850 5. Oʻrta maʼlumotli mutaxassislar (muhandislar, konstruktorlar, texnologlar) tegishli faoliyat sohasida kamida 5 yildan koʻp boʻlgan ish staji mavjud boʻlganda 1 760 550 tegishli faoliyat sohasida kamida 2 yildan 5 yilgacha ish staji mavjud boʻlganda 1 651 650 tegishli faoliyat sohasida 2 yildan kam ish staji mavjud boʻlganda 1 524 600 Mazkur bazaviy lavozim maoshlari miqdorlari Oʻzbekiston Respublikasi Fanlar akademiyasi, Bandlik va mehnat munosabatlari vazirligi va Moliya vazirligi bilan kelishilgan.
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2019-11-29)

Idoraviy normativ-huquqiy hujjatlarni davlat reyestridan chiqarish boʻyicha 2019-yil 28-noyabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. “Investitsiya loyihasi uchun dastlabki ruxsat beruvchi hujjatlar tarkibi, ularni ishlab chiqish, kelishish va tasdiqlash tartibi toʻgʻrisidagi nizomni tasdiqlash haqida”gi qarorni (roʻyxat raqami 1036, 2001-yil 26-may) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Qurilish vazirligining 2019-yil 19-noyabrdagi 9135/10-04-son xati maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi Davlat arxitektura va qurilish qoʻmitasining 2001-yil 15-maydagi 1-son “Investitsiya loyihasi uchun dastlabki ruxsat beruvchi hujjatlar tarkibi, ularni ishlab chiqish, kelishish va tasdiqlash tartibi toʻgʻrisidagi nizomni tasdiqlash haqida”gi qarori (roʻyxat raqami 1036, 2001-yil 26-may); Oʻzbekiston Respublikasi Davlat arxitektura va qurilish qoʻmitasining 2011-yil 27-iyuldagi 3-son “Investitsiya loyihasi uchun dastlabki ruxsat beruvchi hujjatlar tarkibi, ularni ishlab chiqish, kelishish va tasdiqlash tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1036-1, 2011-yil 8-sentabr). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2019-11-29)

Idoraviy normativ-huquqiy hujjatlarni davlat reyestridan chiqarish boʻyicha 2019-yil 22-noyabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. Yolgʻiz keksalar, pensionyerlar va nogironlarga ijtimoiy yordamni yetkazish tartibini (roʻyxat raqami 900, 2000-yil 23-fevral) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Bandlik va mehnat munosabatlari vazirligining 2019-yil 19-noyabrdagi 01/00-04/17-9120-son, Sogʻliqni saqlash vazirligining 2019-yil 21-oktabrdagi 30/742-son xatlari maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi ijtimoiy taʼminot vaziri tomonidan tasdiqlangan Yolgʻiz keksalar, pensionyerlar va nogironlarga ijtimoiy yordamni yetkazish tartibi (roʻyxat raqami 900, 2000-yil 23-fevral); Oʻzbekiston Respublikasi mehnat va aholini ijtimoiy muhofaza qilish vazirining 2010-yil 25-avgustdagi 160-P-son “Yolgʻiz keksalar, pensionyerlar va nogironlarga ijtimoiy yordam koʻrsatish tartibiga oʻzgartirishlar kiritish haqida”gi buyrugʻi (roʻyxat raqami 900-1, 2010-yil 22-sentabr). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.